ຊາວຮິນດູ ຫລາຍລ້ານຄົນ ລົງອາບນໍ້າ ລ້າງສ່ວາຍ ຢູ່ແມ່ນໍ້າຄົງຄາ (ສະໄລດ໌)
ບຸນ Kumbh Mela ທີ່ຈັດ​ຂື້ນ​ທຸກໆ 12 ປີ​ຢູ່​​ເມື​ອງ Allahabad ຈະ​ເຫັນ​ພວກນັບຖື​ບູຊາ ​ເຖິງ 100 ລ້ານ​ຄົນ​ ພາກັນ​ໄປເຕົ້​າ​ໂຮມ​ກັນຢູ່​ທີ່​ນັ້ນ.
ຊາວຮິນດູນຶ່ງລ້ານຄົນ ພາກັນໂຕນລົງໄປໃນແມ່ນໍ້າຄົງຄາ ທີ່ສັກ ສິດ ອັນໜາວເຢັນເປັນນໍ້າກ້ອນ ໃນວັນຈັນມື້ນີ້ ເພື່ອເປັນຂີດ ໝາຍການເລີ້ມ ຕົ້ນສະຫລອງບຸນທາງສາສະໜາ ທີ່ໃຫຍ່ທີ່ສຸດ ໃນໂລກ ບຸນ Kumbh Mela ທີ່ຈັດຂື້ນທຸກໆ 12 ປີຢູ່ເມືອງ Allahabad ຈະເຫັນພວກນັບຖືບູຊາ ເຖິງ 100 ລ້ານຄົນ ພາກັນໄປເຕົ້າໂຮມ ກັນຢູ່ທີ່ນັ້ນ ໃນໄລຍະ 55 ມື້ຕໍ່ໜ້ານີ້ ເພື່ອປະກອບສ່ວນໃນພິທີ ອາບນໍ້າຢູ່ໃນແມ່ນໍ້າຄົງຄາ ທີ່ເຊື່ອຖືກັນວ່າ ເປັນການລ້າງບາບ ແລະໃຫ້ພອນອັນປະເສີດຕ່າງໆ ອິງຕາມນິທານໂບຮານຂອງຊາວຮິນດູ ການສະຫລອງບຸນ Kumbh Mela ແມ່ນການສະຫລອງໄຊຊະນະຂອງພວກ ເທວະດາ ຕໍ່ພວກຜີສາດ ໃນການສູ້ຫລົບກັນຍາດເອົານໍ້າທິບອັນນຶ່ງ ທີ່ເຮັດໃຫ້ບໍ່ຕາຍ ຫລືເປັນອໍາມະຕະນັ້ນ ເລົ່າກັນວ່າ ໃນລະຫວ່າງການຕໍ່ສູ້ກັນນັ້ນ ນໍ້າທິບດັ່ງກ່າວໄດ້ຢົດລົງໃສ່ເມືອງ Allagabad, Nasik, Ujjain ແລະ Haridwar ການສະຫລອງບຸນ Kumbh Mela ນີ້ ໄດ້ຈັດຂື້ນເປັນ ປະຈໍາ ຢູ່ໃນເມືອງເຫລົ່ານັ້ນ